કેવળ ભૌતિક વિકાસ એક પ્રકારનો રોગ છે. જેવી રીતે મનુષ્યનો જન્મ થયા પછી બધાં જ અંગોનો વિકાસ થાય છે. તેના શરીરનું એક અંગ વિકસિત થતું રહે અને બાકીનાં અંગ સ્થિર રહે તો સમજી લો કે તે વ્યક્તિ વિકલાંગ છે. તે જ રીતે મનુષ્યનો વ્યક્તિત્વ-વિકાસ જો ચાર પ્રકારે થયેલો હોય તો તે પૂર્ણ રીતે નીરોગી કહેવાય છે. એ ચાર પ્રકાર છે : ભૌતિક, બૌદ્ધિક, માનસિક તથા આધ્યાત્મિક. ક્રમશઃ શરીર, બુદ્ધિ, મન અને આત્માને સ્પર્શ કરનારા આ ચારેયનું મનુષ્યના જીવનમાં સંતુલન હોવું જોઈએ. આ સંતુલનથી જ સમાજનું સંતુલન થઈ શકે છે.